CELEX: 32014D0059
Language: et
Date: 2014-02-05 00:00:00
Title: 2014/59/EL: Komisjoni otsus, 5. veebruar 2014 , ohutusnõuete kohta, millele peavad vastama tarbijatele mõeldud lasertooteid käsitlevad Euroopa standardid vastavalt Euroopa Parlamendi ja nõukogu direktiivile 2001/95/EÜ üldise tooteohutuse kohta  EMPs kohaldatav tekst

6.2.2014   
            
            
               ET
            
            
               Euroopa Liidu Teataja
            
            
               L 36/20
            
         
      KOMISJONI OTSUS,
   5. veebruar 2014,
   ohutusnõuete kohta, millele peavad vastama tarbijatele mõeldud lasertooteid käsitlevad Euroopa standardid vastavalt Euroopa Parlamendi ja nõukogu direktiivile 2001/95/EÜ üldise tooteohutuse kohta
   (EMPs kohaldatav tekst)
   (2014/59/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 3. detsembri 2001. aasta direktiivi 2001/95/EÜ üldise tooteohutuse kohta, (1) eriti selle artikli 4 lõike 1 punkti a,
   ning arvestades järgmist:
   
               (1)
            
            
               Direktiivi 2001/95/EÜ kohaldamisalasse kuuluvate toodete puhul, mis vastavad riigisisestele standarditele, millega on üle võetud selle direktiivi alusel koostatud Euroopa standardid, eeldatakse, et need on ohutud nimetatud standardites käsitletud riskide osas.
            
         
               (2)
            
            
               Euroopa standardid tuleb koostada lähtuvalt ohutusnõuetest, mille eesmärk on tagada, et standarditele vastavad tooted on kooskõlas direktiivi 2001/95/EÜ artiklis 3 sätestatud üldise ohutusnõudega.
            
         
               (3)
            
            
               Lasertooted, eelkõige käeshoitavad ja patareitoitega laserviibad, mis võivad põhjustada nägemis- ja nahakahjustusi, on muutunud tarbijatele kergesti kättesaadavaks.
            
         
               (4)
            
            
               Hetkel kehtivas lasertoodete Euroopa standardis (EN 60825-1:2007 „Lasertoodete ohutus. Osa 1: Seadmestiku klassifikatsioon ja nõuded”) on sätestatud, et lasertoodete ohtlikkust tuleb hinnata ja et lasertooted peavad kandma asjakohaseid hoiatusmärgiseid ning olema varustatud kogu vajalikku ohutusteavet sisaldavate kasutusjuhenditega. Vastavus kõnealusele standardile ei taga siiski seda, et lasertoode oleks tarbijatele ohutu.
            
         
               (5)
            
            
               Praegu ollakse valdavalt ühel meelel, et põhjenduses 4 osutatud standardis kehtestatud klassifikatsiooni klassidele 1, 1M, 2 ja 2M vastavaid lasertooteid võib pidada tarbijatele ohututeks (eeldades, et klassidele 1M ja 2M vastavate toodete puhul ei puututa laserkiirgusega kokku optiliste vaatlusseadmete kaudu). See ei kehti siiski teistesse laseriklassidesse kuuluvate toodete puhul.
            
         
               (6)
            
            
               Euroopa standardid tuleks koostada selliselt, et need ei takistaks tehnilisi uuendusi. Seetõttu ei tohiks tarbijatele kasutamiseks ette nähtud lasertoodetele kehtestatud standardites täielikult ära keelata mis tahes toodete kasutamist, kui need tooted on ohutud, pidades silmas, et igasugused silmakahjustused või tahtmatud nahakahjustused, olgu need siis kas pöörduvad või pöördumatud, on vastuolus tarbijate tervise ja ohutuse kõrgetasemelise kaitse põhimõtetega.
            
         
               (7)
            
            
               Seetõttu on asjakohane kehtestada tarbijatele mõeldud lasertoodete ohutusnõuded, et oleks võimalik paluda Euroopa standardiasutustel luua uus Euroopa standard või muuta kehtivat Euroopa standardit.
            
         
               (8)
            
            
               Käesoleva otsusega ette nähtud meetmed on kooskõlas üldise tooteohutuse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Mõisted
   Käesolevas otsuses kasutatakse järgmisi mõisteid:
   
               1)
            
            
               „tarbijatele mõeldud lasertoode” tähendab mis tahes toodet või komponentide koostu,
               
                           a)
                        
                        
                           mis on mõeldud tarbijatele või mida tarbijad tõenäoliselt kasutavad eeldatavatel kasutustingimustel ka siis, kui see ei ole neile mõeldud, ning
                        
                     
                           b)
                        
                        
                           mis moodustab laseri või laserisüsteemi või sisaldab seda ja võimaldab toimimise käigus juurdepääsu laserkiirgusele;
                        
                     
         
               2)
            
            
               „laste jaoks atraktiivne tarbijatele mõeldud lasertoode” tähendab tarbijatele mõeldud lasertoodet,
               
                           a)
                        
                        
                           mis meenutab oma vormi või kujunduse poolest asja, mida peetakse üldiselt lastele atraktiivseks või mis on ette nähtud lastele kasutamiseks, või
                        
                     
                           b)
                        
                        
                           millel on muud toote toimimiseks mittevajalikud omadused, mis muudavad toote tõenäoliselt lastele atraktiivseks;
                        
                     
         
               3)
            
            
               „silma- ja nahakahjustused” tähendab igasugust laserkiirgusest põhjustatud kahjulikku mõju silmadele või nahale, olgu see siis kas pöörduv või pöördumatu.
            
         Artikkel 2
   Ohutusnõuded
   Ohutusnõuded, millele peavad direktiivi 2001/95/EÜ kohaselt vastama tarbijatele mõeldud lasertooteid käsitlevad Euroopa standardid, on järgmised:
   
               1)
            
            
               lastele atraktiivsed tarbijatele mõeldud lasertooted ei tohi kahjustada silmi ega nahka kokkupuutel laserkiirgusega mis tahes kasutustingimuste puhul, sealhulgas tahtlikul pikaajalisel kokkupuutel optiliste vaatlusseadmete kaudu;
            
         
               2)
            
            
               kõik muud tarbijatele mõeldud lasertooted ei tohi kahjustada silmi ega põhjustada tahtmatuid nahakahjustusi kokkupuutel laserkiirgusega, mis võib esineda tavaliste või põhjendatult eeldatavate kasutamistingimuste puhul, sealhulgas hetkelise juhusliku või ettekavatsemata kokkupuute puhul; kõik tarbijatele ette nähtud lasertoodete põhjustatud tahtlikud nahakahjustused peavad olema kooskõlas tarbijate tervise ja ohutuse kõrgetasemelise kaitse põhimõtetega;
            
         
               3)
            
            
               vastavus punktidele 1 ja 2 saavutatakse tehniliste vahenditega;
            
         
               4)
            
            
               kui tooted vastavad punktile 2 ja kokkupuude silmi või nahka kahjustava laserkiirgusega võib esineda muudel kui punktis 2 osutatud kasutamistingimustel, siis peavad need tooted kandma asjakohaseid hoiatusmärgiseid ja olema varustatud kogu vajalikku ohutusteavet sisaldavate kasutusjuhenditega.
            
         Artikkel 3
   Jõustumine
   Käesolev otsus jõustub järgmisel päeval pärast selle avaldamist Euroopa Liidu Teatajas.
   
      Brüssel, 5. veebruar 2014
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  EÜT L 11, 15.1.2002, lk 4.